ਅੰਦਰਾਸ਼ ਗੇਰੇਵਿਚ
ਅੰਦਰਾਸ਼ ਟਿਬੋਰ ਗੇਰੇਵਿਚ (ਹੰਗਰੀਆਈ ਉਚਾਰਨ: [ˈɒndraːʃ ˈtibor ˈɡɛrɛvit͡ʃ]; ਜਨਮ 4 ਦਿਸੰਬਰ 1976), ਇੱਕ ਹੰਗਰੀਆਈ ਕਵੀ, ਸਕ੍ਰੀਨਲੇਖਕ , ਸਾਹਿਤਕ ਅਨੁਵਾਦਕ ਅਤੇ ਬੁਦਾਪੈਸਤ ਮੈਟਰੋਪੋਲੀਟਨ ਯੂਨੀਵਰਸਿਟੀ 'ਤੇ ਮੈਕਡਨੀਅਲ ਕਾਲਜ ਬੁਦਾਪੈਸਤ ਵਿੱਚ ਸਕ੍ਰੀਨ ਲੇਖਣੀ ਦਾ ਪ੍ਰੋਫ਼ੈਸਰ ਹੈ। ਇਸਦੀ ਕਵਿਤਾ ਦੀ ਪਹਿਲੀ ਕਿਤਾਬ Átadom a pórázt (ਮੈਂ ਪੱਟਾ ਸੌਂਪ ਦੇਵਾਂਗਾ) 1997 ਵਿੱਚ ਪ੍ਰਕਾਸ਼ਿਤ ਹੋਈ। ਇਸਦੀ ਤੀਜੀ ਕਿਤਾਬ, Barátok (ਦੋਸਤ) (2009), ਨੇ ਆਲੋਚਨਾਤਮਕ ਪ੍ਰਸ਼ੰਸਾ ਪ੍ਰਾਪਤ ਕੀਤੀ। ਅਨੁਵਾਦ ਦੀ ਇਸਦੀ ਪਹਿਲੀ ਕਿਤਾਬ Különös gyümölcs (ਅਜੀਬ ਫਲ), ਸੇਮਸ ਹੇਨੀ ਦੀਆਂ ਕਵਿਤਾਵਾਂ ਦੇ ਅਨੁਵਾਦ ਦਾ ਇੱਕ ਸੰਗਰਹਿ 1997 ਵਿੱਚ ਪ੍ਰਕਾਸ਼ਿਤ ਹੋਇਆ। ਇਸਨੇ ਫ਼ਰੈਂਕ ਓ'ਹਾਰਾ, ਚਾਰਲਸ ਬਰਨਸਟੀਨ, ਅਤੇ ਜੇਰੀਕੋ ਬ੍ਰਾਊਨ ਵਰਗੇ ਕਵੀਆਂ ਦੀਆਂ ਰਚਨਾਵਾਂ ਦਾ ਹੰਗਰੀਆਈ ਭਾਸ਼ਾ ਵਿੱਚ ਅਨੁਵਾਦ ਵੀ ਕੀਤਾ ਹੈ। ਇਹ ਖੁੱਲ੍ਹੇਆਮ ਗੇਅ ਹੈ ਅਤੇ ਇਸਨੂੰ ਅਕਸਰ "ਹੰਗਰੀ ਵਿੱਚ ਪਹਿਲੇ ਖੁੱਲ੍ਹੇਆਮ ਗੇਅ ਕਵੀ" ਵਜੋਂ ਸੰਬੋਧਿਤ ਕੀਤਾ ਜਾਂਦਾ ਹੈ।